# Dandapani Jayakanthan

### El Vikipedio

Literaturo > Tamillingva literaturo

Dandapani JAYAKANTHAN [dandapani ĝajakantan; ankaŭ literumata Jayakantan kaj Jeyakantan] (n. 24an de Aprilo 1934, Cuddalore, Tamilnado, Barato) estas plurfaceta verkisto -- ne nur romanisto kaj novelisto (pro kiuj oni konsideras lin inter la plej bonaj verkistoj aktualaj), sed ankaŭ eseisto, ĵurnalisto, reĝisoro, kaj kritikisto en la tamila lingvo. Rimarkindas, ke li havis nur 5 jarojn da formala, lerneja edukado.

Forkurante de sia hejmo, la 12-jara Jayakanthan iris al hejmo de onklo de kiu li unue lernis pri la komunismo. Poste, alvenante al Ĉenajo (tiama Madraso), li eklaboris en la presejo de Ĝanaŝakti, la revuo de la CPI, la Barata Komunista partio, kaj vendis la revuon surstrate dum la vesperoj.

Li ekverkadis en la fruaj 1950aj jaroj, kaj rapide iĝis unu el la plej konataj verkistoj tamilaj. Kvankam li konservis ideologie maldekstran vidpunkton pro la longa rilato kun la politika maldekstro, li rifuzis resti membro de la partio, kaj iris pli centren politike al la partio Congress (kaŭngres).

Krom ĉ. 40 romanoj, li ankaŭ verkis multajn novelojn, duvoluman aŭtobiografion kaj ankaŭ tamiligis biografion de Gandhi verkita en la franca de Romain Rolland.

Pro sia verkoj kiuj “pliriĉigis la altajn tradiciojn de la tamila literaturo” kaj sia “profunda kaj sentema kompreno de la kompleksa homa naturo” li gajnis la premion Gjanpith de 2002 -- la plej prestiĝa beletra premio de la barata registaro.

### [redaktu] Eksteraj ligoj

- http://www.outlookindia.com/full.asp?fodname=20050408&fname=jayakanthan&sid=1 anglalingva superrigardo de la vivo kaj verkaro de Jayakanthan

- http://www.tamilnation.org/literature/jeyakantan.htm anglalingva biografieto kun utilaj ligoj pluesplorindaj

- http://www.tamilnation.org/literature/jeyakantan/00.htm noveloj de Jayakanthan (en la tamila)

Elŝutita el "http://eo.wikipedia.org../../../d/a/n/Dandapani_Jayakanthan_398b.html"

Kategorioj: Hindaj literaturoj | Naskiĝintoj en 1934

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- English
- हिन्दी
- தமிழ்